Skiptrace (film)

***Spašavaj se ko može*** () hongkonško-kinesko-američka je filmska akciona komedija režisera Rennyja Harlina i scenarista Jaya Longina i BenDavida Grabinskog, zasnovana na priči Longina. Producent, glavna uloga i drugi autor priče filma je Jackie Chan. Osim Chana, između ostalih, glavne uloge igraju Johnny Knoxville i Fan Bing-bing. Film je u Kini izašao 21. jula, a u SAD-u 2. septembra 2016. godine.

## Radnja

Hongkonški detektiv Bennie Chan (Jackie Chan) duže vrijeme prati ozloglašenog kriminalnog bosa kojeg zovu ’Matador’; Bennie vjeruje da je on zapravo biznismen Victor Wong (Winston Chao), već deceniju nakon smrti Bennievog partnera Yunga (Eric Tsang). Kada Yungova kćerka Samantha (Fan Bing-bing) dospije u nevolju sa Wongovim kriminalnim sindikatom, Bennie mora da uprati američkog prevaranta, Connora Wattsa (Johnny Knoxville) koji kocka po kineskim kasinima nakon što je dobio zabranu u Americi i koji je svjedočio ubistvu žene po imenu Esther Yee u Wongovom kasinu u Makau. Međutim, prije nego što ga Bennie pronađe, Connora kidnapuju ljudi ruskog šefa mafije da bi dao odgovore o trudnoći svoje kćerke.

Nakon presretanja nekoliko Rusa, Bennie spasi Connora. Bennie je u trci s vremenom da vrati Connora iz Rusije nazad u Hong Kong. Kako god, Connor ukrade Benniev pasoš i zapali ga, primoravši tako par da putuje pješke do Unutrašnje Mongolije. U Mongoliji, Bennie pomogne dječaku-Mongolijcu i potom oni zaglave u hrvačkom meču u mongolijskom selu. Bennie ne može da porazi hrvača-Mongolijca dok povređeni dječak ne interveniše, čime se meč zaustavi. Seljani pripreme proslavu za Benniea i Connora jer su im pomogli; Bennie održi govor u kojem objašnjava svoju motivaciju i razloge za ono što čini. Connor naknadno otkrije da mu je prije nego što je umrla, Esther dala mobitel koji pripada Matadoru. Stupajući na tlo Kine, Connor zbog neprimjerenog ponašanja dovede do toga da ih oboje uhapsi policija zbog raznih prekršaja (Connor bi prije bio i zatvoren nego da ga ubije Matador i njegova banda). Iz policijskog pritvora ih izbavi sibirska atentatorka i njena banda; oni žele da uhvate Connora i vrate ga nazad Ruskom moćniku, ali ovi uspiju pobjeći od nje.

Connor vidi Wonga na vijestima i prepozna ga kao ubicu Esther. Bennie sazna da je Samanthu, sa svojim ljudima, kidnapovao Willie (Yeon Jung-hoon) koji je Wongova desna ruka i koji prijeti da će je ubiti ako Bennie odbije donijeti mobitel nazad u Hong Kong. Connor se razilazi od Benniea; da mu mobitel kojim će se implicirati da je Wong Matador. Pokušavajući da dokaže da je Wong zapravo Matador, nakon što se Wongov otisak prsta ne poklopi sa sigurnosnim otiskom prsta u mobitelu, Benniea uhapsi hongkonška policija. Connor pomogne izbaviti Benniea i uz pomoć Leslie (Shi Shi), Bennieve suradnice, zaobilaze sigurnosni sistem mobitela i otkrivaju dokaz za identitet Matadora.

Leslie obavijesti Benniea da njihov kapetan policije, Tang (Michael Wong), sada radi s Wongom; pomogne Bennieu i Connoru da napuste policijsku stanicu. Bennie i Connor se ušunjaju u brodogradilište gdje je locirana Matadorova kriminalna organizacija. Posvjedoče Wongovom razgovoru s Matadorom; Wonga potom ubijaju zbog toga što nije uspio da povrati mobitel. Pokušavajući da spasi Samanthu, dvojac se na kraju nađe u zarobljeništvu kriminalne organizacije ili bande. Matador se otkriva Bennieu kao navodno preminuli Yung. Yung se ispovijedi Bennieu o lažiranju svoje smrti i onda konačno nađe sa svojom kćerkom Samanthom. Yung napušta Samanthu zarobljenu u prostoriji nakon što ona iskaže svoje razočarenje i ljutnju zbog lažiranja smrti i kriminalnih aktivnosti oca. Pošto čamac pogodi teretni brod, brod počne lagano da plavi i potapa se. Sibirska atentatorka stiže da pomogne u spašavanju Bennie i Connora, a takođe u konačnici stiže i policija. Bennie i Yung rade zajedno da spriječe utapanje Samanthe koja je unutar teretnog broda; Yung na kraju počini samoubistvo, sam se utopivši. Vlasti potom uhapse Tanga i Williea.

Connor se vrati nazad u Rusiju, ispunjavajući svoju misiju; svjedoči rođenju svoga djeteta s kćerkom moćnika. Nakon što je beba rođena, postalo je očigledno da beba nije njegova i Connor napusti bolnicu. Kasnije, Connor i Samantha iznenade Benniea tamo na njegovoj farmi, dajući mu na poklon alpake i tako ispunjavajući njegov ranije iskazan cjeloživotni san o vođenju farme alpaka. Connor odlazi sa Samanthom nakon što pokuša da obori Benniea tehnikom koju ga je sam Bennie naučio. Bennie je uspješno oboren nakon pokušaja da ostane budan dok je Connor van vidokruga.

## Uloge

## Produkcija
Film je prvi put spomenut u maju 2013. godine kao sinoamerička koprodukcija, koju treba režirati Sam Fell i sa glavnim ulogama Jackiem Chanom i Fan Bing-bing (Chan kao hongkonški detektiv koji se udružuje sa kockarom-prevarantom radi razotkrivanja genijalnog kriminalca). Exclusive Media je agent za prava internacionalne prodaje. 22. oktobra 2013. godine, objavljeno je da je glumac Seann William Scott dodat među postavu (bez kastinga; glumio bi kockara). 3. septembra 2014. godine, Johnny Knoxville je zamijenio Scotta kao druga glavna uloga poslije Chana.

Produkcija je trebala početi 13. januara 2014. godine; lokacije snimanja su Hong Kong i sama Kina. Snimanje je počelo 3. septembra 2014. godine, u Kini, a planirani završetak je bio dana 15. decembra 2014. godine.

Dana 17. decembra 2014. godine, kinematograf Chan Kwok-hung utopio se na snimanju ovog filma.

## Izlazak
### Prihodi
Film je bio broj jedan film nakon premijernog prikazivanja širom Kine, uz zaradu od 60 miliona dolara. Ukupna zarada ostvarena plaćenim prikazivanjem na kineskom filmskom tržištu iznosi 870 miliona juana.

### Kritički prijem
Rotten Tomatoes, agregator recenzija, objavljuje da je rejting odobravanja filma 38% na osnovu 32 recenzije; prosječna ocjena je 4,50/10. Metacritic daje prosječni rejting od 50/100 na osnovu 9 recenzija.

Dennis Harvey iz magazina *[[Variety]]*, napisao je: „*Skiptrace* ostaje živopisan, razonodan i suštinski [film] dobre prirode čak i kada je vedro glupav[...]”. Neil Genzlinger iz *[[The New York Times|New York Timesa]]* dao je negativnu recenziju i napisao: „*Skiptrace* prihvata zagrijanu radnju, zamorne borbene sekvence i humor koji je prepun šala od kojih se sjeda na dupe.”

## Reference

## Vanjske veze
* 
* 
* ''Skiptrace'' na HKMDb-u 
* „Skiptrace Press Conference” , *jackiechan.com*, 25. 5. 2016.